Fredric March

**Fredric March**, eegentlich *Frederick Ernest McIntyre Bickel*, (* 31. August 1897 in Racine, Wisconsin; † 14. April 1975 in Los Angeles, Kalifornien) weer en US-amerikaansch Schauspeler, de in Hollywood mehr as dre Johrteihnten lang to de wannelnstfähigsten un ansehnsten Charakterdorstellern tell. För *[[Dr. Jekyll and Mr. Hyde (1931)|Dr. Jekyll und Mr. Hyde]]* (1931) un *[[The Best Years of Our Lives|Die besten Jahre unseres Lebens]]* (1946) wunn he tweemal den Oscar as Best Hööftdorsteller. An' Broadway wurr he buterdem tweemal mit den Tony Award uttekent.

## Leven
### Karriere
Nah dat Entlaaten ut de Armee 1918 hett March tonächst en Loopbahn as Bankangestellter in New York City plaant. Nah lüttgeren Rullen in' Vaudeville geev he 1920 sien Debüt as Bühnenschauspeler. Dorneben hett he Statistenrullen in Stummfilmen övernommen, de Anfang vun de 1920er-Johren in New York produzeert wurrn. Af 1924 speel he an' Broadway, wo he all twee Johr later mit *The Devil in the Cheese* den Dörbröök schaff. De groot Spood vun sien John-Barrymore-Parodie in de Kummedie *[[The Royal Family of Broadway]]*, de Filmadaptschoon vun dat Bühnenstück *The Royal Family* vun Edna Ferber un George Simon Kaufman, broch hüm 1929 en Fievjohresverdrag mit Paramount in, wo March gau to en anseggt Dorsteller upsteeg. All in sien eerst beid Johren kreeg  March good Rullen neben Ann Harding in *Paris Bound*, Ruth Chatterton in *[[Sarah and Son|Wiegenlied]]* un neben Nancy Carroll in *[[Laughter]]*.

Den Dörbröök harr he mit sien Hööftrull in Rouben Mamoulian sien Adaptschoon vun *[[Dr. Jekyll and Mr. Hyde (1931)|Dr. Jekyll und Mr. Hyde]]*, för de he en  Oscar as best Hööftdorsteller kreeg. In scharpen Kontrast dorto stunnen sien Upträen neben Norma Shearer in *[[Smilin’ Through|Liebesleid]]* un as verfolgt Christ in *[[The Sign of the Cross|Im Zeichen des Kreuzes]]*, Cecil B. DeMille sien Regie-Comeback bi Paramount. Ernst Lubitsch geev hüm 1933 en Rolle in *[[Design For Living|Serenade zu dritt]]*, de hüm gemeensam mit Gary Cooper un Miriam Hopkins wies.
Nah eenig weniger interessanten Rullen hett March mit Utloopen vun den Verdrag 1934 dat Paramount Studio verlaaten un hett sien Karriere spoodriek as *free lancer*, also as Schauspeler ahn fast Binnen an en Filmstudio, fortsett. 1938 wurr he to'n hööchstbetallten Schauspeler vun dat Johr mit en Inkommen vun 465.000 US-Dollar.

To sien Erfolgen hörrn *The Affairs of Cellini* neben Constance Bennett, de Rull vun den *Grafen Wronsky* an de Siet vun Greta Garbo in *[[Anna Karenina (1935)|Anna Karenina]]* un as *[[James Hepburn, 4. Earl of Bothwell]]*, den Ehemann vun Maria Stuart, in *[[Mary of Scotland|Maria von Schottland]]* mit Katharine Hepburn. Sien Talent för Kummedies wies he  1937 neben Carole Lombard in *[[Nothing Sacred|Denen ist nichts heilig]]* ünner de Regie vun William Wellman, de hüm in dat sülvig Johr ok as alkoholkranken Ex-Star in *[[A Star is Born (1937)|Ein Stern geht auf]]* neben Janet Gaynor groot rutstellen dee. Sien Karriere is in de dorupfolgend Johren en beten wat afebbt. Utnahmen billen de Kummedien *[[Susan and God|Susan und der liebe Gott]]* mit Joan Crawford un besünners *[[I Married a Witch|Meine Frau die Hexe]]*, bi de René Clair Regie führ un in de March al Gouverneurskandidat *Wallace Wooley* en wedderborn  Hexe, speelt vun Veronica Lake, heiraadt. 1946 kreeg Fredric March för sien Rolle in *[[The Best Years of Our Lives|Die besten Jahre unseres Lebens]]* nah den Roman *Glory for Me* vun MacKinlay Kantor sien tweeten Oscar. En wiedere Nomineeren kreeg he 1951 för sien Dorstellen vun den *Willy Loman* in de Verfilmung vun dat Stück *[[Death of a Salesman|Tod eines Handlungsreisenden]]* vun Arthur Miller.

Sien bekanntst Bühnenupträen harr he in de Kummedie *The Royal Family* un in *[[Wir sind noch einmal davongekommen]]* vun Thornton Wilder, wo he neben Tallulah Bankhead speel, as ok in en dramatiseert Faaten vun den Roman *A Bell For Adano* vun John Hersey. För sien Dorstellen vun den *James Tyrone* in Eugene O’Neill sien *[[Eines langen Tages Reise in die Nacht]]* wurr he 1956 mit en *New York Drama Critics Award* uttekent.

### Privatleven
Van 1921 bit 1927 weer March mit de Theaterschauspelerin Ellis Baker verheiraadt. Noch in dat Johr vun de Scheeden hett March in tweet Ehe de Schauspelerin Florence Eldridge, mit de he bit to sien Dood verheiraadt bleev. Se hemm twee Kinner adopteert. March is mit 77 Johren an Krebs storven. He wurr in New Milford, Connecticut, bisett. He hett en Steern up den Hollywood Walk of Fame.

## Filmografie (Utwahl)

## Utteknungen
### [[Oscar/Best Hööftdorsteller]]
* Oscars 1931: Nomineeren för *The Royal Family of Broadway*
* Oscars 1932: Wunnen för *Dr. Jekyll and Mr. Hyde*
* Oscars 1938: Nomineeren för *A Star is Born*
* Oscars 1947: Wunnen för *The Best Years of Our Lives*
* Oscars 1952: Nomineeren för *Death of a Salesman*

### [[Golden Globe Award]]
* 1951 – Nomineeren as Best Schauspeler för *Death of a Salesman*

### [[BAFTA]]
* 1951 – Nomineeren as best utlännsch Schauspeler für *Death of a Salesman*

## Weblenken

* 
* Fredric March bi Turner Classic Movies